**The Origins and Nature of the “*Sheva Berachos* Week” Celebration**

Rabbi Michael Taubes

 **.1בראשית פרשת ויצא פרק כט**

(כב) וַיֶּאֱסֹף לָבָן אֶת כָּל אַנְשֵׁי הַמָּקוֹם וַיַּעַשׂ מִשְׁתֶּה:

(כג) וַיְהִי בָעֶרֶב וַיִּקַּח אֶת לֵאָה בִתּוֹ וַיָּבֵא אֹתָהּ אֵלָיו וַיָּבֹא אֵלֶיהָ:

(כד) וַיִּתֵּן לָבָן לָהּ אֶת זִלְפָּה שִׁפְחָתוֹ לְלֵאָה בִתּוֹ שִׁפְחָה:

(כה) וַיְהִי בַבֹּקֶר וְהִנֵּה הִוא לֵאָה וַיֹּאמֶר אֶל לָבָן מַה זֹּאת עָשִׂיתָ לִּי הֲלֹא בְרָחֵל עָבַדְתִּי עִמָּךְ וְלָמָּה רִמִּיתָנִי:

(כו) וַיֹּאמֶר לָבָן לֹא יֵעָשֶׂה כֵן בִּמְקוֹמֵנוּ לָתֵת הַצְּעִירָה לִפְנֵי הַבְּכִירָה:

(כז) מַלֵּא שְׁבֻעַ זֹאת וְנִתְּנָה לְךָ גַּם אֶת זֹאת בַּעֲבֹדָה אֲשֶׁר תַּעֲבֹד עִמָּדִי עוֹד שֶׁבַע שָׁנִים אֲחֵרוֹת:

(כח) וַיַּעַשׂ יַעֲקֹב כֵּן וַיְמַלֵּא שְׁבֻעַ זֹאת וַיִּתֶּן לוֹ אֶת רָחֵל בִּתּוֹ לוֹ לְאִשָּׁה:

 **.2רש"י בראשית פרשת ויצא פרק כט**

(כז) מלא שבוע זאת - דבוק הוא שהרי נקוד בחטף שבוע של זאת, והן שבעת ימי המשתה בתלמוד ירושלמי במועד קטן (א ז). ואי אפשר לומר שבוע ממש, שאם כן היה צריך לינקד בפתח השין. ועוד ששבוע לשון זכר, כדכתיב (דברים טז ט) שבעה שבועות תספר לך, לפיכך אין משמע שבוע אלא שבעה שייטיינ"א בלע"ז [קבוצה של שבעה]:

 **.3רמב"ן בראשית פרשת ויצא פרק כט**

(כז) ונתנה לך - …הנכון בעיני כי דברי לבן בערמה, אמר ליעקב לא יעשה כן במקומנו, כי לא יניחוני אנשי המקום לעשות כן, כי נבלה הוא אצלם, אבל תמלא שבוע זאת ונתן לך אני וכל אנשי המקום גם את זאת, שכלנו נסכים בדבר ונעשה לך כבוד ומשתה כאשר עשינו בראשונה:

 **.4שופטים פרק יד**

(י) וַיֵּרֶד אָבִיהוּ אֶל הָאִשָּׁה וַיַּעַשׂ שָׁם שִׁמְשׁוֹן מִשְׁתֶּה כִּי כֵּן יַעֲשׂוּ הַבַּחוּרִים:

(יא) וַיְהִי כִּרְאוֹתָם אוֹתוֹ וַיִּקְחוּ שְׁלֹשִׁים מֵרֵעִים וַיִּהְיוּ אִתּוֹ:

(יב) וַיֹּאמֶר לָהֶם שִׁמְשׁוֹן אָחוּדָה נָּא לָכֶם חִידָה אִם הַגֵּד תַּגִּידוּ אוֹתָהּ לִי שִׁבְעַת יְמֵי הַמִּשְׁתֶּה וּמְצָאתֶם וְנָתַתִּי לָכֶם שְׁלֹשִׁים סְדִינִים וּשְׁלֹשִׁים חֲלִפֹת בְּגָדִים:

 **.5מלבי"ם שופטים פרק יד**

(יב) ויאמר להם שמשון אחודה נא לכם חידה אם הגד תגידו אותה לי שבעת ימי המשתה. העקר כדברי האפודי שהיה להם זמן עד סוף שבעת ימי המשתה שאחרי הנשואין…

 **.6משנה מסכת נגעים פרק ג**

משנה ב

חתן שנראה בו נגע נותנין לו שבעת ימי המשתה לו ולביתו ולכסותו וכן ברגל נותנין לו כל ימות הרגל:

 **.7תלמוד בבלי מסכת מועד קטן דף ח עמוד ב**

 משנה. אין נושאין נשים במועד, לא בתולות ולא אלמנות, ולא מייבמין, מפני ששמחה היא לו…

 **.8רש"י מסכת מועד קטן דף ח עמוד ב**

מפני ששמחה היא לו - מפרש בגמרא.

 **.9תלמוד בבלי מסכת מועד קטן דף ח עמוד ב**

וכי שמחה היא לו מאי הוי? אמר רב יהודה אמר שמואל, וכן אמר רבי אלעזר אמר רבי אושעיא, ואמרי לה אמר רבי אלעזר אמר רבי חנינא: לפי שאין מערבין שמחה בשמחה.

 **.10רש"י מסכת מועד קטן דף ח עמוד ב**

מאי הוי - וכי שמחה אסורה ביום טוב.

דאין מערבין שמחה בשמחה - כלומר: בעינן דלישמח בשמחת מועד לחודיה.

 **.11תוספות מסכת מועד קטן דף ח עמוד ב**

לפי שאין מערבין שמחה בשמחה - גזירת הכתוב כדדריש לקמן מקרא דשלמה ובירושלמי דריש מדכתיב מלא שבוע זאת וטעם נראה קצת דכמו שאין עושין מצות חבילות דבעינן שיהא לבו פנוי למצוה אחת ולא יפנה עצמו הימנה וכן שמחה בשמחה יהיה לבו פנוי בשמחה.

 **.12מלכים א פרק ח**

(סה) וַיַּעַשׂ שְׁלֹמֹה בָעֵת הַהִיא אֶת הֶחָג וְכָל יִשְׂרָאֵל עִמּוֹ קָהָל גָּדוֹל מִלְּבוֹא חֲמָת עַד נַחַל מִצְרַיִם לִפְנֵי יְקֹוָק אֱלֹהֵינוּ שִׁבְעַת יָמִים וְשִׁבְעַת יָמִים אַרְבָּעָה עָשָׂר יוֹם:

 **.13תלמוד בבלי מסכת מועד קטן דף ט עמוד א**

ודאין מערבין שמחה בשמחה מנלן? דכתיב ויעש שלמה בעת ההיא את החג וכל ישראל עמו קהל גדול מלבוא חמת עד נחל מצרים [לפני ה' אלהינו] שבעת ימים ושבעת ימים ארבעה עשר יום. ואם איתא דמערבין שמחה בשמחה - איבעי ליה למינטר עד החג, ומיעבד שבעה להכא ולהכא. - ודלמא: מינטר - לא נטרינן, והיכא דאתרמי - עבדינן! - איבעי ליה לשיורי פורתא. - שיורי בנין בית המקדש לא משיירינן! - איבעי ליה לשיורי באמה כליא עורב. - - אמה כליא עורב צורך בנין הבית הוא! - אלא, מדמייתר קרא; מכדי כתיב ארבעה עשר יום שבעת ימים ושבעת ימים למה לי? שמע מינה: הני לחוד, והני לחוד.

 **.14רש"י מסכת מועד קטן דף ט עמוד א**

ועביד שבעה - יומי שמחה להכא ולהכא, לחנוכת הבית ולרגל.

ודלמא מינטר לא נטרינן - נישואין עד הרגל, כי היכי דלא נטר שלמה, אבל אי מתרמי ליה - עביד.

אי הכי - דהיכא דאי איקרי ליה עביד - איבעי ליה לשיורי בבנין עד הרגל, כי היכי דליתרמי ליה חנוכת הבית ברגל.

אמה כליא עורב - הגג כלה ומקצר למעלה עד כאמה, ומחפין אותו שם בברזל ובמסמרים כדי שלא ישבו העורבים עליו, זהו לא חשיב כבנין.

ודלמא אמה כליא עורב נמי צורך בנין הוא - להכי לא שייריה, אלא כל היכא דאיתרמי ליה לנישואין ברגל - לא ידעינן מנלן דלא עבדינן.

שמע מינה הני לחוד - דלא מצי למיעבד ליה ביחד, אפילו מתרמי.

 **.15תוספות מסכת מועד קטן דף ט עמוד א**

איבעי ליה למינטר עד החג - כדי שלא יתבטלו ישראל ממלאכתן כל כך.

 **.16תלמוד ירושלמי (וילנא) מסכת מועד קטן פרק א**

הלכה ז

ר' יעקב בר אחא שמע לה מן הדא [בראשית כט כז] מלא שבוע זאת.

 **.17קרבן העדה מסכת מועד קטן פרק א**

הלכה ז

מלא שבוע זאת. ולא עשה לשניהם בשבוע אחת אלא שאין מערבין:

 **.18בראשית רבה (וילנא) פרשת ויצא פרשה ע**

יט [כט, כב - כה] - … מלא שבוע זאת וגו', א"ר יעקב בר אחא מכאן שאין מערבין שמחה בשמחה אלא מלא שבוע זאת וגו'.

 **.19פרקי דרבי אליעזר פרק טז**

…רבי יוסי אומר מנין אנו למדין שבעת ימי המשתה, מיעקב אבינו, כשנשא את לאה עשה שבעת ימי המשתה, שנאמר [בראשית כט, כז] מלא שבוע זאת…רבי אומר שבעת ימי המשתה מאין אנו למדין, משמשון שירד לארץ פלשתים ולקח אשה ועשה שבעת ימי משתה ושמחה, שנאמר [שופטים יד, יא] ויהי כראותם וגו' אתו. מה הוא אתו, אוכלים ושותים עמו, שנאמר [שם יב] ויאמר להם שמשון אחודה נא לכם חידה…

**.20ילקוט שמעוני שופטים רמז ע**

…שבעת ימי המשתה אנו למדין מיעקב ומשמשון, כשירד לארץ פלשתים ולקח לו אשה ועשה משתה ושמחה שבעת ימים שנאמר ויהי כראותם אותו וגו', מה היו עושים היו אוכלים ושותים עמו, שנאמר ויאמר להם שמשון אחודה לכם חידה וגו'…

 **.21תלמוד ירושלמי (וילנא) מסכת כתובות פרק א**

הלכה א

משה התקין שבעת ימי המשתה ושבעת ימי האבל ולא התקין לאלמנה כלום.

 **.22קרבן העדה מסכת כתובות פרק א**

הלכה א

משה התקין. כלומר מדאורייתא אית לן שיהו שבעת ימי המשתה וז' ימי אבל דכתיב ביעקב מלא שבוע זאת וכתיב ויעש לאביו אבל שבעת ימים:

 **.23פני משה מסכת כתובות פרק א**

הלכה א

משה התקין כו'. כלומר דיש להן רמז מן הכתוב בתורה דכתיב מלא שבוע זאת וכן באבל ויעש לאביו אבל שבעת ימים:

ולא התקין לאלמנה כלום. לא מצינו לה רמז מן התורה:

 **.24רמב"ם הלכות אישות פרק י**

הלכה יב

וכן תקנו חכמים שכל הנושא בתולה יהיה שמח עמה שבעת ימים, אינו עוסק במלאכתו ולא נושא ונותן בשוק אלא אוכל ושותה ושמח, בין שהיה בחור בין שהיה אלמון, ואם היתה בעולה אין פחות משלשה ימים, שתקנת חכמים היא לבנות ישראל שיהיה שמח עם הבעולה שלשה ימים בין בחור בין אלמון.

 **.25רמב"ם הלכות אבל פרק א**

הלכה א

…ומשה רבינו תקן להם לישראל שבעת ימי אבלות ושבעת ימי המשתה

 **.26שולחן ערוך אבן העזר הלכות קידושין סימן סד**

סעיף א

הנושא בתולה צריך לשמוח עמה ז' ימים, שלא יעשה מלאכה, ולא ישא ויתן בשוק, אלא אוכל ושותה ושמח עמה, בין אם הוא בחור בין אם הוא אלמון. (וחתן אסור בעשיית מלאכה, ואסור לצאת יחידי בשוק) (ר"ן פ"ק דכתובות ובפרקי ר"א).

סעיף ב

הנושא את הבעולה צריך לשמח עמה שלשת ימים, בין בחור בין אלמון. וי"א דבחור שנשא בעולה צריך לשמוח עמה ז' ימים. (והאשה יכולה למחול על שמחתה) (ר' ירוחם נכ"ב).

 **.27חלקת מחוקק סימן סד**

(ב) וחתן אסור בעשיי' מלאכה. נראה דהגיה הרב דין זה אעפ"י שכבר כתב זה שלא יעשה מלאכה משום דמלשון הרב המחבר משמע דמשום לתא דידה תקנו כן ואם היא רוצה למחול על תקנתה הרשות בידה וכמ"ש בסמוך בשם ר' ירוחם וכדאמרינן בעלמא כל האומר אי אפשי בתקנ' חכמי' שומעין לו ע"כ כתב דאף דיכולה למחול על שמחתה דהיינו לאכול ולשתות ולשמוח עמה אבל במלאכה ולצאת יחידי לשוק אף שהיא מוחלת מ"מ הוא אסור בזה ומטעם שהוא דומה למלך כך היה נראה ליישב כוונת הרב בהג"ה זו אבל אין זה מוכרח:

 **.28בית שמואל סימן סד**

ב וחתן אסור בעשיית מלאכ'. הרב רמ"א חידש בזה דלא מהני מחילה שלה וזאת לא נשמע מדברי המחבר מ"ש שלא יעשה מלאכה דה"ה דמהני מחילה שלה:

 **.29פרקי דרבי אליעזר פרק טז**

…החתן דומה למלך, [מה המלך אינו יוצא לשוק לבדו, כך החתן אינו יוצא לשוק לבדו. מה המלך] לובש בגדי כבוד, כך החתן לובש בגדי כבוד כל שבעת ימי המשתה. מה המלך הכל מקלסין אותו, כך החתן הכל מקלסין אותו כל שבעת ימי המשתה. מה המלך פניו מאירות כאור החמה, כך החתן פניו מאירות כאור החמה שנאמר [תהלים יט, ו] והוא כחתן יוצא מחפתו וגו'.

 **.30חידושי הר"ן מסכת כתובות דף ז עמוד א**

אלא הא דתניא שקדו חכמים על תקנת בנות ישר' כדי שיהא שמח עמה במאי. - …וכל ז' ימי חתונה אסור במלאכה, כדאמרי' באגדה חתן דומה למלך, מה המלך שמחה ומשתה לפניו ואינו עושה מלאכה, אף חתן שמחה ומשתה לפניו ואינו עושה מלאכה מה המלך אינו יוצא מפלטרין שלו, מה המלך אינו יוצא יחידי לשוק אף חתן אינו יוצא יחידי לשוק.

 **.31רבי יוסף ענגיל מסכת כתובות דף ח עמוד ב**

מברכין ברכת חתנים בעשרה וחתנים מן המניין - ...ואולם מהיות ז' ימי המשתה נדמים למועד בכמה דוכתי נ' פשוט דהחתן חייב בעצמו בשמחת עצמו ככל אדם שחייב בזה ביו"ט...

 **.32תלמוד בבלי מסכת כתובות דף ג עמוד ב- ד עמוד א**

כדתני': הרי שהיה פתו אפוי וטבחו טבוח ויינו מזוג, ומת אביו של חתן או אמה של כלה, מכניסין את המת לחדר ואת החתן ואת הכלה לחופה,

ובועל בעילת מצוה ופורש, ונוהג שבעת ימי המשתה ואחר כך נוהג שבעת ימי אבילות, וכל אותן הימים הוא ישן בין האנשים והיא ישנה בין הנשים

 **.33רש"י מסכת כתובות דף ג עמוד ב**

כדתניא - חתן שמת אביו בשני ואין יכול להמתין עד למחר שצריך להשהות את המת עד שיכנסו לחופה.

ויינו מזוג - במים שיהא ראוי לשתיה ושוב אינו מתקיים.

אביו של חתן או אמה של כלה - דוקא נקט אביו של חתן שהוא הטורח בצורכי סעודה ואמה של כלה היא המכינה לה תכשיטין לפיכך אם יעבור המועד שוב אין מכין להם והתירו להם להכניס את המת לחדר שלא יקברוהו דאם כן חלה אבילות על האבל בסתימת הגולל כדלקמן ושוב לא יוכל לכנוס עד שיעבור האבילות.

 **.34רש"י מסכת כתובות דף ד עמוד א**

ופורש - ויקברו את המת מיד דכיון דחלה עליו חתונה הויא לגביה כרגל ולא אתיא אבילות וחיילא ונוהג שבעת ימי המשתה כו'.

וכל אותן הימים - של ימי המשתה ושל אבילות.

הוא ישן כו' - ואין מתיחדין זה עם זה שמא יבעול ואבל אסור בתשמיש המטה כדילפינן באלו מגלחין (מו"ק דף טו:) ואף בשבעת ימי המשתה שהן כרגל נוהג הוא אבילות של דברי צינעא דהיינו איסור תשמיש כדלקמן.

 **.35בית הבחירה (מאירי) מסכת כתובות דף ד עמוד א**

שבעת ימי חפה לחתן הרי הם אצלו כרגל גמור וכל שארעו אבל בתוך חתונתו אפילו על אב ואם אינו נוהג אבילות עד שיעברו שבעה של חתנה…

 **.36רמב"ם הלכות אבל פרק יא**

הלכה ז

שבעת ימי החתנות הרי הן כרגל ומי שמת לו מת בתוך ימי המשתה אפילו אביו ואמו משלים שבעת ימי השמחה ואחר כך נוהג שבעת ימי אבלות…

 **.37שולחן ערוך יורה דעה הלכות אבילות סימן שמב**

סעיף א

מי שהכין כל צרכי חופתו, שאפה פתו וטבח טבחו ומזג יינו, ומת אביו של חתן, והוא במקום שאינו מצוי למכור, ואם תדחה החופה יפסיד מה שהכין; או שמתה אמה של כלה, ואיכא תמרוקי נשים וקישוטין שאינם מתקיימים, (מאחר שאין להם מי שיטרח בעבורם בפעם אחרת) (כך משמע מגמרא), מכניסין את המת לחדר ואת החתן ואת הכלה לחופה, ובועל בעילת מצוה ופורש, וכיון שחלה עליו החופה הויא לדידיה כרגל, ונוהג שבעת ימי המשתה ואח"כ נוהג שבעת ימי אבילות. וכל שבעת ימי המשתה נוהג בהם דברים שבצינעא, ואסור בתשמיש המטה, הלכך כל ז' ימי המשתה וז' ימי האבל הוא ישן בין האנשים, והיא ישנה בין הנשים. הגה: יש אומרים שאסורה ליחד עמו ביום כמו בלילה, ואין צריך להיות להם שתי שמירות רק הוא בין האנשים או היא בין הנשים (טור בשם הרא"ש). ואם אינם ישנים בחדר אחד, אין צריכין שימור כלל (כ"כ הרשב"א בכלה שפירסה וכו'). וי"א דבלילה צריך שתי שמירות, וביום מותר להתייחד עמה (טור בשם הראב"ד). והמנהג ליקח קטן אצל החתן וקטנה אצל הכלה, ואין מתייחדין ביום בלא קטן או קטנה…

 **.38שולחן ערוך יורה דעה הלכות אבילות סימן שפג**

סעיף ב

…אבל אם כנס לחופה והתחילו ימי המשתה שלו, ואח"כ מת לו מת, מותר להתייחד עמה כמו בשאר אבלות, והוא שבעל; אבל אם לא בעל, אסור להתייחד עמה כל ימי האבל, בין בחול בין בשבת.

 **.39תלמוד בבלי מסכת כתובות דף ז עמוד א**

אלא הא דתניא: שקדו חכמים על תקנת בנות ישראל שיהא שמח עמה ג' ימים, במאי? אי בבחור, האמרת: שבעה! אי באלמון, האמרת: יום אחד! איבעית אימא: באלמון, יום אחד לברכה, ושלשה לשמחה; ואיבעית אימא: בבחור, שבעה לברכה, ושלשה לשמחה.

 **.40חידושי הריטב"א מסכת כתובות דף ז עמוד א**

איבעית אימא בבחור ואיבעית אימא באלמון וכו'. - …נמצא שיש בדבר ג' דינים, בחור ובתולה או אלמון ובתולה יש להם שבעה לברכה ושבעה לשמחה, בחור ואלמנה יש להם שבעה לברכה ושלשה לשמחה, אלמון ואלמנה יום אחד לברכה וג' לשמחה, וכן פסק הרמב"ם ז"ל והנגיד ז"ל.

 **.41רמב"ם הלכות ברכות פרק ב**

הלכה ט

בבית חתנים מברכין ברכת חתנים אחר ארבע ברכות אלו בכל סעודה וסעודה שאוכלים שם, ואין מברכין ברכה זו לא עבדים ולא קטנים, עד כמה מברכין ברכה זו אם היה אלמון שנשא אלמנה מברכין אותה ביום ראשון בלבד, ואם בחור שנשא אלמנה או אלמון שנשא בתולה מברכין אותה כל שבעת ימי המשתה.

 **.42ב"ח אבן העזר סימן סד**

א הנושא בתולה וכו'. והא דלענין ברכה בתולה לאלמון ואלמנה לבחור שוין הן לברכה כל ז' כדלעיל סוף סימן ס"ב ולשמחה אין דינן שוין י"ל דברכה דהיא באה על ריבוי שמחת לבו של חתן ובחור שלא נשא עדיין שמח טפי ובתולה שנשאת לאלמון נמי כיון שהיא בתולה

שמח טפי ואלמון שנשא אלמנה דאינו שמח כל כך ביום אחד לברכה סגי אבל לשמחה וימי המשתה דלתקנ' דידה נתקנו כדאמרינן שקדו חכמים על תקנת בנות ישראל שיהא שמח עמה וכו' הילכך בתולה דצריכה פיתוי טפי צריך לשמוח עמה כל ז' אפילו הוא אלמון אבל אלמנה אינה צריכה פיתוי כל כך בג' ימי שמחה סגי לה ובין שהוא בחור או אלמון צריך ג' ימים ולא יותר ועיין במ"ש הר"ן הבי' הב"י סוף סימן ס"ב:

 **.43שולחן ערוך אבן העזר הלכות קידושין סימן סב**

סעיף ו

עד כמה מברכים ברכה זו, אם היה אלמון שנשא אלמנה, מברכין אותה ביום ראשון בלבד. ואם בחור שנשא אלמנה, או אלמון שנשא בתולה, מברכין אותה כל ז' ימי המשתה. (ואלו ז' ימים מתחילין מיד לאחר ז' ברכות שבירך בראשונה) (תשו' הרא"ש כלל ס' /כ"ו/).

 **.44חידושי הגר"ח מסכת כתובות דף ז עמוד ב**

ברכת חתנים

הרמב"ם (פרק י' מהלכות אישות הי"ב) כתב דבנשא אלמנה משמחה ג' ימים, ולגבי ברכת חתנים (פ"ב מהלכות ברכות ה"ט) כתב דמברך כל ז' ימי המשתה ע"ש. וקשה איך אפשר שהולך בשוק למלאכתו ומברך.

וביאור שיטת הרמב"ם הוא דדין ברכה בבית חתנים ודין שמחה הם שני דינים נפרדים, דדין שמחה היינו מה שחייב לשמחה תלוי בדידה, אם היא בתולה או בעולה, ודין הברכה אינו תלוי בזה כלל ובין אם הוא בחור והיא אלמנה או אם הוא אלמן והיא בתולה, לעולם הזמן לברכה שבעה ואפילו היכא דכלו ימי השמחה כגון בבחור שנשא אלמנה דאינו משמחה אלא ג' ימים מ"מ מיקרי בית חתנים כל ז', ומתבאר זה ג"כ ממה שכתב (בהלכות אישות שם הי"ג) דיש לו לאדם לישא נשים רבות וכו' ומברך ברכת חתנים לכולם כאחת אבל לשמחה צריך לשמוח עם כל אחת שמחה הראויה לה וכו', הרי דלדין ברכה מברך רק בז' ימים ראשונים דמיקרי בית חתנים, אע"ג דהחיוב שמחה הוא אח"כ לכל אחד לחוד משום הדין דאין מערבין שמחה בשמחה…

(מהגרי"ז זצ"ל)

 **.45רמב"ם הלכות אישות פרק י**

הלכה יג

יש לו לאדם לישא נשים רבות כאחת ביום אחד ומברך ברכת חתנים לכולן כאחת, אבל לשמחה צריך לשמוח עם כל אחת ואחת שמחה הראויה לה, אם בתולה שבעה ואם בעולה שלשה, ואין מערבין שמחה בשמחה.

 **.46שולחן ערוך אבן העזר הלכות קידושין סימן סב**

סעיף ב

יש לאדם לישא נשים רבות כאחד, ביום אחד, ומברך ברכת חתנים לכלם כאחד; אבל לשמחם, צריך לשמוח עם כל אחת שמחה הראויה לה, אם בתולה שבעת ימים, ואם בעולה שלשה ימים, ואין מערבין שמחה בשמחה…

 **.47צפנת פענח הלכות אישות פרק י**

הלכה יב

וכן תקנו חכמים כו'. עי' בירושלמי פ"א דכאן דזה הויא תקנת משה רבינו. ועי' מש"כ רבינו ז"ל בפ"א מהל' אבל…

 **.48המקנה קונטרס אחרון סימן סד**

סעיף א

…לפ"ז צ"ל דלא מיקרי חתן אלא כשנושא בתולה אבל בחור שנושא אלמנה לא מקרי חתן…לפ"ז א"ש הא דכתב הרמ"א בסעיף א' דמיירי בבתולה שאסור במלאכה מצד עצמו ולא מהני מחילה אבל בסעיף ב' גבי נושא בעולה שפיר כתב דלא מיקרי לענין זה חתן לאסור במלאכה מצד עצמו ואף דלדעת הי"א בסעיף ב' דס"ל דהני לישנא פליגי, י"ל דפליגי נמי בהא דבבחור שנשא אלמנה נקרא חתן גם לענין מלאכה [ו]ס"ל לרמ"א דאין להוסיף בזה פלוגתא. כן נראה לע"ד לפרש דברי הרמ"א:

ומיהו באלמון שנשא בתולה יש להסתפק דנהי דכתבו דכ"ש שצריך לשמח אותה כל ז' ביותר כיון שהוא אלמון מ"מ האיסור מלאכה מחמת עצמו י"ל דאינו אלא בבחור…

 **.49פתחי תשובה אבן העזר סימן סד**

(ג) בעשיית מלאכה. עבה"ט וע' בח"מ שכ' דמ"ש בסעיף ב' דמועיל מחילה היינו לענין לאכול ולשתות ולשמוח עמה אבל לא לענין מלאכה דהוא אסור מצד עצמו שדומה למלך ועיין בס' המקנה בק"א שכ' דמונח מן הסוגיא דלא מקרי חתן לענין זה שיהא אסור במלאכה מצד

עצמו אלא כשנושא בתולה ולפ"ז ממילא א"ש דברי הרמ"א דהא דכתב כאן מיירי בבתולה שאסור במלאכה מצד עצמו ולא מהני מחילה

אבל בסעיף ב' גבי נושא בעולה שפיר כתב דמהני מחילה משום דלא מקרי חתן לענין זה לאסור במלאכה מצד עצמו וכתב עוד ומיהו באלמון שנשא בתולה יש להסתפק אם האיסור מצד עצמו ובש"ס משמע דאסור מצד עצמו ע"ש:

 **.50השגות הרמב"ן לספר המצוות לרמב"ם שורש ב**

…ואפילו תקנותיו של משה רבינו עליו השלום עצמו מדרבנן הן. כמו שאמרו (ירוש' ריש כתובו') משה תקן להם שבעת ימי המשתה ושבעת ימי אבילות. והם מדרבנן…

 **.51רא"ש מסכת כתובות פרק א**

סימן ה

[דף ד ע"א] תניא הרי שהיתה פתו אפויה וטבחו טבוח ויינו מזוג ומת אביו של חתן או אמה של כלה מכניסין את המת לחדר ואת החתן ואת הכלה לחופה ובועל בעילת מצוה ופורש ונוהג שבעת ימי המשתה ואח"כ נוהג שבעת ימי אבילות וכל אותן הימים הוא ישן בין האנשים והיא ישנה בין הנשים. ואין מונעין תכשיטין מן הכלה כל שלשים יום. ונוהג שבעת ימי המשתה וכו' מכאן קשה למה שכתב בעל הלכות מי שמת לו מת ביו"ט האחרון שנוהג בו אבילות משום דאבילות יום ראשון דאורייתא ויו"ט שני דרבנן ואתי עשה דאורייתא ודחי עשה דרבנן דלדבריהם הכא נמי ינהוג אבילות ביום ראשון דשבעת ימי המשתה דרבנן הם…

 **.52ויקרא פרשת תזריע פרק יג**

(יד) וּבְיוֹם הֵרָאוֹת בּוֹ בָּשָׂר חַי יִטְמָא:

 **.53ויקרא פרשת מצורע פרק יד**

(לו) וְצִוָּה הַכֹּהֵן וּפִנּוּ אֶת הַבַּיִת בְּטֶרֶם יָבֹא הַכֹּהֵן לִרְאוֹת אֶת הַנֶּגַע וְלֹא יִטְמָא כָּל אֲשֶׁר בַּבָּיִת וְאַחַר כֵּן יָבֹא הַכֹּהֵן לִרְאוֹת אֶת הַבָּיִת:

 **.54תלמוד בבלי מסכת מועד קטן דף ז עמוד ב**

התניא: וביום הראות בו - יש יום שאתה רואה בו, ויש יום שאי אתה רואה בו. מכאן אמרו: חתן שנולד בו נגע - נותנין לו שבעה ימי המשתה, לו ולביתו ולכסותו. וכן ברגל, נותנין לו שבעת ימי הרגל, דברי רבי יהודה. רבי אומר: אינו צריך, הרי הוא אומר וצוה הכהן ופנו את הבית, אם ממתינים לו לדבר הרשות - כל שכן לדבר מצוה.

 **.55רש"י מסכת מועד קטן דף ז עמוד ב**

נותנין לו שבעה ימי המשתה - דלא חזי ליה, דלמא מטמא ליה.

ולכסותו - אם נראה הנגע בכסותו.

אם ממתינין לדבר הרשות - הרי ממתינין לו, שאין מטמאין עד שמפנה כל הכלים שבבית, וילפינן מינה דבטומאה דבגופיה נמי ממתין לדבר הרשות, דומיא דהכא, כיון דאשכחן דבטומאה דגופיה ממתינין לו לדבר הרשות - כל שכן דממתינין לו לדבר מצוה, כגון חתן וברגל.

 **.56רמב"ם הלכות טומאת צרעת פרק ט**

הלכה ח

חתן שנראה בו נגע נותנין לו כל שבעת ימי המשתה, וכן אם נראה בבגדיו או בביתו אין רואין אותן עד לאחר המשתה, וכן ברגל נותנין לו כל ימות הרגל שנאמר וצוה הכהן ופנו את הבית וגו' אם המתינה תורה לדבר הרשות שלא יטמאו כליו קל וחומר לדבר מצוה.

 **.57פני יהושע מסכת כתובות דף ד עמוד א**

בגמרא ונוהג שבעת ימי המשתה ואח"כ שבעת ימי אבילות. וכתב הרא"ש ז"ל [סי' ה'] דמכאן קשה לשיטת בעל הלכות גדולות שכתב דיום ראשון של אבילות דאורייתא. וא"כ אמאי לא נהוג הכא אבילות דיום ראשון דהא ז' ימי המשתה דרבנן נינהו וכתב בשם רמ"ה ז"ל

דיום ראשון של שמחת חתן דאורייתא דכתיב ביום חתונתו וביום שמחת לבו אלמא שיש לו שמחה מן התורה ולכאורה קשה הא משמע דכולהו ז' ימי המשתה דאורייתא דכתיב מלא שבוע זאת ודרשינן מיניה [ירושלמי מו"ק פ"א ה"ז] דאין מערבין שמחה בשמחה ודרשינן

נמי בפ"ק דחגיגה [ח' ע"ב] ושמחת בחגיך ולא באשתך דאין מערבין שמחה בשמחה ומשמע דדרשה גמורה היא. אלא דאיכא למימר דודאי

אורחא דמילתא לשמוח אבל חיובא ומצוה ליכא ואפ"ה שייך שפיר הך ילפותא דאין מערבין שמחה בשמחה משא"כ האי קרא דביום שמחת לבו אפשר דסבר הרמ"ה ז"ל דביום שמחת לבו מיותר לדרשה דמצוה איכא. וי"ל עוד בדרך אחר.

מיהו אי קשיא לי הא קשיא לי דבפ"ק דמועד קטן (דף ז' ע"ב) מייתי הש"ס ברייתא וביום הראות בו כו' יש יום שאי אתה רואה בו מכאן אמרו חתן שנולד בו נגע נותנין לו ז' ימי המשתה כו' וכן ברגל דברי ר' יהודה רבי אומר אינו צריך הרי הוא אומר ופינו את הבית וכו' ומסיק שם רבא דבר רשות איכא בינייהו משמע להדיא דר' יהודה סובר דלדבר רשות אין ממתינין אלא לדבר מצוה וקחשיב חתן דנותנין לו ז' ימים לדחות את הנגע א"כ משמע להדיא דכל ז' ימי המשתה דאורייתא נינהו ומצוה נמי איכא ורבי לא פליג אדר' יהודה בהא. ועוד דאקדמיה לחתן מקמי רגל מילפותא דקרא דביום אלמא מיהת דשקולין נינהו חתן ורגל וכמ"ש התוס' בשמעתין ד"ה מסייע לר' יוחנן ע"ש. אלא דמלשון כל הפוסקים משמע דמדרבנן נינהו ותקשי להו הך דאין רואין נגע ולדעתי צ"ע ליישב ועיין עוד בסמוך:

 **.58קרן אורה מסכת מועד קטן דף ח עמוד ב**

נחזור לענינינו. וראיתי להתוס' לקמן בפרק ואלו מגלחין דף י"ד ע"ב ד"ה עשה דיחיד שכתבו דשמחת הרגל דרבנן היא, ועיקר קרא קאי אשלמי שמחה, ולא משמע כן בסוגיין, דאם כן מאי דריש רב בחגך ולא באשתך, כיון דאין שמחה ברגל מהתורה, אלא ודאי מהתורה חייב לשמוח גם בלב ולהסיר ממנו כל עצב, וכמו שנאמר (תהלים קי"ח, כ"ד) זה היום עשה ה' נגילה ונשמחה בו. אבל בשמחת חתן יש להסתפק אי מחויב הוא בשמחה מהתורה, או השמחה באה לו מאיליו, ומשום הכי אסרה תורה ברגל, וכבר דברו הראשונים (דלבזה) [ז"ל בזה] בסוגיא (כתובות ג' ע"ב) דהרי שהי' טבחו טבוח כו' נוהג ז' ימי המשתה ואח"כ נוהג ז' ימי אבל, מזה מוכח דמצוה לשמוח, מדדחי לימי אבל, וכתבו שם דלמ"ד יום ראשון של אבל מהתורה צריך לומר דיום ראשון של חתן נמי דבר תורה, אבל כל שבעה כתבו רוב הפוסקים דלא הוי אלא דרבנן, והפני יהושע בקונטרס אחרון בכתובות הקשה על זה מהא (לעיל ז' ע"ב) דלר' יהודה נותנין לחתן ז' ימי המשתה בראיית הנגע, אע"ג דבעינן אליביה דווקא דבר מצוה, אלמא דכולהו מהתורה הם, דדריש מוביום הראות, ומה שנ"ל בזה הוא כן, דוודאי לישנא דהש"ס דקאמר לקמן עיקר שמחה חד יומא לא משמע כמו שכתבתי דיום ראשון לחוד מהתורה ושאר יומי דרבנן, דאם כן הוי הש"ס מפרש בהדיא כן, אלא משמע דסברא בעלמא הוא, וכן איתא בירושלמי (פ"א ה"ז) להדיא לענין טירחא, עלת כלתא נפקת טרחינא, דעיקר השמחה והטורח הוא בשעת כניסת הכלה.

אלא הדברים כן הם לענ"ד, דכל הני ג' שביעיות ימים, ז' ימי הרגל, וז' ימי המשתה, וז' ימי אבל, כולהו חד אנפי להו, דלא מצינו בהם מצוה מפורשת בתורה, אלא מכלל המקראות שמעינן להו דראוי לעשות כן, ויצא מכלל מצות התורה המפורשת ועד שאר מילי דרבנן לא באו, כיון דמצינו בהם הרבה מקראות אשר ילמדון לשמוח בזה ולהיפך בזה, והנה ודאי עיקר קרא דושמחת בחגך הצווי הוא על שלמי שמחה כמו שכתבו התוס' ז"ל, אלא דאע"פ כן שמעינן מכללא דצריך שיהיה לו שמחת הלב בכל ימות הרגל ולא יהיה בו שום עצב, כמו שנאמר אתה ובנך ועבדך כו', וכן נאמר זה היום עשה כו', וכן בשמחת חתן מצינו הרבה מקראות מורין על שמחה, כמו שנאמר מלא שבוע זאת, ואין זה בכלל מצוה, דלא נאמר בתורת צווי, ועוד נאמר (ישעיה ס"ב, ה') (כמשוש) [ומשוש] חתן על כלה, ועוד הרבה מקראות…

 **.59ישעיהו פרק סב**

(ה) כִּי יִבְעַל בָּחוּר בְּתוּלָה יִבְעָלוּךְ בָּנָיִךְ וּמְשׂוֹשׂ חָתָן עַל כַּלָּה יָשִׂישׂ עָלַיִךְ אֱלֹהָיִךְ:

 **.60שיר השירים פרק ג**

(יא) צְאֶינָה וּרְאֶינָה בְּנוֹת צִיּוֹן בַּמֶּלֶךְ שְׁלֹמֹה בָּעֲטָרָה שֶׁעִטְּרָה לּוֹ אִמּוֹ בְּיוֹם חֲתֻנָּתוֹ וּבְיוֹם שִׂמְחַת לִבּוֹ: